डीएसपी (पूर्वी) गौरव पांडे ने बताया कि घटनास्थल पर खून के धब्बे मिले हैं। मौके से कोई भी ऐसी चीज नहीं मिली है जिससे हमला या हादसे का पता लगाया जा सके। होश आने पर बयान के बाद ही सही जानकारी मिल सकेगी। कटरा इंस्पेक्टर मनोज कुमार सिंह ने बताया कि पुलिस सड़क दुर्घटना और हमले के बिंदु पर जांच कर रही है। पुलिसकर्मियों के अनुसार, बीती रात रामाशीष पासवान खाना खाने के लिए सिविल ड्रेस में जनार चौक स्थित होटल में गए थे। रात करीब 11 बजे राहगीरों ने ओपी को सूचना दी कि जनार व बेदौल ओपी के बीच एनएच पर प्रभारी खून से लथपथ अचेत पड़े हैं। सवाल यह उठता है कि फिर रात में ओपी प्रभारी अकेले खाना खाने क्यों गए थे। ज्ञात हो कि दो वर्ष पूर्व औराई के ही एक थाना प्रभारी पर नशे में धुत शराब धंधेबाजों ने हमला बोला था।